Anàlisi de l’actuació de Figueres | El Pati digital\n← Mercè de profit a Barcelona i de ressaca a Tarragona\nEls castells protagonistes del documental “Quan les granotes fan festa major” de 1979 →\nAnàlisi de l’actuació de Figueres\nData: 23 de setembre de 2012\nColles: Castellers de Figueres, Castellers de Terrassa i Xics de Granollers\nCastells Xics: 2 p4 d’inici, 5d7, 2d7, 3d7 i p5 de cloenda\nCastellers de Figueres: p4cam d’inici, 3d7, 3d7a, 4d7aid, 4d7ai i 2 p5 de cloenda\nCastellers de Terrassa: 2 p4 d’inici, 3d7, 2d7, 4d7a i p5 de cloenda\nDescarreguem la primera torre de set de la temporada.\nEl tres de set és amb quarts i quints, part superior d’un possible tres de vuit.\nAl cinc de set quasi tots els quarts són quints.\nEstrenem pilar de cinc.\nS’han de fer canvis en el cinc de set assajat perquè algun membre del tronc arriba tard…\nEl tres de set continua tenint algun petit problema entre la rengla i la plena, s’obren.\nTot i que l’actuació era a quarts de dotze no s’acaba començant puntual, i les repeticions fan que al final s’allargui una mica massa.\nAls darrers assajos després de l’actuació de l’11 de setembre van destacar pel pas endavant que es va fer amb l’estructura de la torre de set. Els canvis obligats al pom ja tenien una altra cara. A més s’hi va afegir un altre canvi en un dels dosos que va alleugerir més encara el pom. Tot plegat feia bona cara. Dimarts passat la torre semblava presa pels nervis de l’estrena. Divendres fruit d’un excés de proves seguides dels membres del tronc la primera torre de sis neta no va anar del tot bé, i l’enxaneta no va poder passar. Amb un descans merescut a l’assaig, al segon intent va anar molt millor. A més les proves sobre la pinya demostraven que el castell estava a l’abast i a puntet per ser provat el diumenge a Figueres.\nDiumenge a Figueres, nervis els justos, ganes totes i convenciment total. Això sí, tot i la puntualitat de les Colles, l’actuació no va començar fins gairebé les 12, o sigui tard. Per iniciar l’actuació, dos pilars de quatre amb les més menudes de la canalla fent l’aleta.\nLa primera ronda ens va deixar un cinc de set amb algun canvi d’última hora, algun membre de tronc no va acabar d’assabentar-se que l’actuació començava a les 11.30 h. El castell està rodat i no va notar el canvi. A més calia afegir els canvis que s’havien hagut de fer ja a l’assaig per les baixes al pom. Es va haver de recuperar un dos, que ja tenia un peu i mig a fora dels poms i dins del tronc. Cap problema. A més al pis de quarts, ja gairebé tot el formen quints, senyal de la bona salut del tronc. Aquesta vegada les mides de la torre van ser força bones, tot i que els terços van treballar amb els braços una mica estirats.\nA segona ronda, el repte del dia, la torre de set. A la primera, i al sac. El castell amb un tronc molt rodat estava preparada per un castell llarg, sobretot a la sortida de la canalla. Sorpresa! No va ser tan lenta. Només va patir una petita “rebrincada” en la sortida de l’enxaneta. La seva orientació a la plaça va fer que una de les rengles quedés un pèl més alta del costum, i va fer que el terç i el quart no estiguessin del tot còmodes. Però, per la resta no semblava pas la primera. La canalla extra convençuda, va fer una entrada i sortida ràpida, i no s’ho va pensar en cap moment. Així doncs, torre de set descarregada, i esclat d’alegria a la plaça!!\nEn la tercera ronda, es va fer el tres de set, amb quarts i quints, quiet, ràpid, amb una aixecadora que s’estrenava i que ho va posar tot per enfilar-se fins als dosos. Tot i que el castell no va patir presenta les mateixes tendències que si es fa amb terços, no acaben de fer un bona rodona en els pisos. La plena i la rengla s’acaben obrint.\nPer finalitzar l’actuació, es va estrenar un pilar de cinc, tant el segon que aquest any encara no ho havia fet, com l’enxaneta (que ja havia fet l’agulla del quatre de set amb l’agulla), feien el seu pilar de cinc. El cap de colla va encoratjar a tots castellers Xics que el proper repte és ajuntar aquests dos fantàstics castells, la torre de set i el quatre de vuit, ja tenim repte.\nLa polèmica de la plaça la van protagonitzar els amfitrions. Van portar a plaça castells amb l’agulla: el tres i el quatre. El primer castell amb l’agulla que van intentar va ser el tres de set. En el moment de fer l’aleta l’enxaneta sí que es va encavalcar sobre l’aixecador però després va treure’l per baixar pel dos obert i entrar en el pilar. El castell es va descarregar i l’agulla també. A plaça, discrepàncies entre si la maniobra de l’enxaneta es podia considerar castell carregat o no. Consultant El Protocol de Plaça del Concurs de castells de Tarragona es pot dir que sí. Ara bé, al meu entendre, perquè el castell estigui carregat l’enxaneta ha de traspassar tot el pom, i baixar pel lloc contrari per on ha pujat. Després de molts anys veient i fent castells així ho he considerat sempre. Per això en el seu moment les piulades oficials dels Xics de Granollers van anar en aquest sentit. Els Castellers de Figueres tenen tot el dret a considerar el castell descarregat, i per això demano disculpes si en algun moment les piulades van molestar a la Colla. Ja se sap, que les normes no escrites de les places poden provocar aquest tipus de polèmiques, que per altra banda crec que són sanes. En el quatre amb l’agulla que van intentar en la darrera ronda, la maniobra va ser la mateixa, aquest cop però no es va poder considerar carregat ja que el castell va cedir abans que es pogués desmuntar l’estructura del quatre.\nPel que fa als Pasteleros, van plantar una torre de set molt ferma, i ja en porten més de deu aquesta temporada, es podrà veure folrada en el Concurs?\nOne Response to Anàlisi de l’actuació de Figueres\n26/09/2012 a les 10:23\nEl segon del pilar de cinc fet a Figueres ja havia fet un pilar de 5 al barri de Gràcia de Barcelona, abans d’estiu, amb un altre terç (el mateix terç amb qui ha fet la major part de pilars de 5).


Millora mínima de l’ocupació durant el març a Calella | Ràdio Calella Televisió\nCalella ha tancat el primer trimestre del 2017 amb un atur registrat del 17,17%, segons dades de l’Observatori de Desenvolupament Local del Consell Comarcal del Maresme que s’acaben de fer públiques. 1.279 calellencs consten com a demanants d’ocupació, una trentena menys que el mes de febrer.\nLes dades d’atur registrat a Calella en el que portem d’any continuen situant-se per sota de les del 2016. L’índex no ha superat el 18% en aquest primer trimestre, el que s’assimila al comportament de la desocupació local experimentat el 2015.\n37 calellencs es van incorporar al mercat laboral durant el mes de març, segons consta en l’informe. 1.279 veïns i veïns continuen inscrits com a demanants d’ocupació, però són 121 menys que el mateix mes del 2016.\nA nivell comarcal, l’índex d’atur baixa fins el 14,14% però es manté per sobre de la mitjana provincial (12,47%) i de la catalana (12,80%). El descens s’ha reflectit en tots els sectors econòmics i es reparteix entre tots els grups d’edat. En xifres globals, apareix tant en el col·lectiu d’homes com en el de dones.\nPer poblacions, Pineda de Mar no abandona la seva condició de municipi més afectat per l’atur, amb una taxa del 21,56% i 2.379 persones sense feina. Li segueixen Santa Susanna (19,94%), Tordera (18,81%), Sant Iscle de Vallalta (18,27%) i Sant Cebrià (17,35%). Calella és la ciquena població d’un rànquing que tanca Cabrera de Mar, amb un índex d’atur del 7,08%.\nSegüent Presentació del llibre “Ningú li havia dit que seria ell qui pagaria la hipoteca” de Carme Serradell Alonso\nAnterior Club de lectura sènior amb “Res no s’oposa a la nit” de Delphine de Vigan


15 medalles a la Cursa dels "Mistos"22-03-2017\nLa secció del Club Gimnàstic es va desplaçar fins a Barcelona per participar a la 2a Cursa dels Misots, una cita novell en el calendari roller, però que congrega més de 250 patinadors. Els grana van tornar a Tarragona amb 15 medalles.\nLa cita celebrada el passat diumenge va estar organitzada pel Club Patí Barcelona i els patinadors participants van poder competir en les proves de 21 km, 10 km i 5 km en circuit urbà. Els velocistes del Nàstic van aportar 24 patinadors a la competició, entre les categories de mini a màster, fent una gran actuació i pujant fins a quinze ocasions al podi.\nEn els 5 km, cursa destinada a patinadors fins a categoria infantil, els resultats més destacats ven ser de Júlia Espín, que va fer l’or en categoria benjamí federats; seguida d’Ona Rodríguez, que va quedar 3a en la mateixa categoria; i Laura Camila Lesmes, que en infantil federat també va ser or. En categoria prebenjamí federat, la plata va ser per a Paula Espín; seguida de Carla Plana, que va quedar tercera; i també en tercera posició es classificava Jose Martínez, en aleví federats. També en la mateixa cursa, però en competició popular, la medalla d’or va ser per a Dana Giralt, en aleví; seguida de Micaela Puig, que va ser plata. Eric Rodríguez va ser primer en infantil popular.\nMenter que en la distància més llarga, la cursa dels 21 km, l’or va ser per a Alexandra Palos en màster40; seguida de Yolanda Ortiz, que va ser 3a en la mateixa categoria; Lili Camacho va ser plata en màster30; i Rosa Franquet aconseguia la 3a posició en màster50. També va ser plata Jan Schmitz en categoria júnior i Núria Hernández bronze en infantil, tots ells en categories de federats.\nTambé van participar en la cursa de 5 km: Nicole Puig, Adriana d’Andrade, Àlex Farré i Carla Farré. En la de 21 km: Omar Forcadell, Irene Chivite, Ester Margalef, Gisela Cortés, Álvaro Morcillo i Gonzalo Javier Di Paolo.\nParal·lelament, durant la jornada matinal celebrada a Barcelona, es van realitzar activitats vinculades al Roda Barcelona; la festa de les rodes organitzada per la Federació Catalana de Patinatge i l’Ajuntament de Barcelona. En aquest apartat, l’equip de freestyle grana el van composar Judit Peñas, Lidia Latre i Álvaro Morcillo, que van participar en diverses activitats i exhibicions, conjuntament amb altres clubs de Barcelona.\n12 podis al Campionat de Catalunya de pista13-03-2017\nEls 17 participants grana de la secció del Club Gimnàstic van realitzar una gran jornada. Els rollers van pujar fins a dotze cops al podi en una de les grans cites autonòmiques, celebrada el passat dissabte a Lliçà d’Amunt.\nTots els participants van mostrar un gran ritme sobre la pista, destacant els dos ors assolits en categoria benjamí femení per Júlia Espín, i els dos en benjamí masculí d’Ivan Almagro.\nEn aquests campionats van participar patinadors des de la categoria mini a sènior. En prebenjamí femení, Paula Espín va aconseguir dues plates, en les curses de 500 m i 300 metres; seguida per Carla Plana en la cursa de 500 m, i Nicole Puig en la de 300 m, que van obtenir el bronze.\nFinalment, en benjamí femení, Ona Rodríguez es va classificar en 3a posició en els 300 m; Àlex Farré, prebenjamí masculí, també pujava al tercer esglaó del podi en els 500 m i els 300 m; i Aleix Pàmies, en mini masculí, creuava la línia de meta en 3a posició en els 500 m.\nTambé hi van participar: Ainoa Martín, Júlia Torres, Adriana d’Andrade, Carla Farré, Maria Urbasos, Jose Martínez, Joel Martín, Laura Lesmes i Judith Peñas.\nCinc podis a la Mitja de Cambrils i ruta de carnaval06-03-2017\nLa secció grana va participar el passat diumenge en la competició de la Mitja de Cambrils, que des de fa 4 anys també inclou la cursa de 10 km per a patinadors de velocitat. Dels 17 patinadors del Nàstic en diferents categories, es va pujar al podi fins a cinc ocasions.\nCal destacar el pòdium en categoria absoluta femení d’Alexandra Palos, que va quedar subcampiona, entrant entre dues joves patinadores del Club Fènix de Pallaresos. Al podi també va pujar el nastiquer Jan Schimntz, fent una gran actuació i entrant primer en sènior masculí i acabant 4t de la general, com també ho feia Rosa Franquet en màster 50.\nPer la seva banda, també cal remarcar les bones posicions de Marc Hernández, que va ser 8è de la general masculí, i cinquè en la categoria Màster 40; precedint a Alberto Jimeno, que va ser 6è en M40. Mentre que Judith Peñas va ser 3a en sènior femení, seguida de Laura Lesmes i Lili Camacho, en la mateixa categoria. Finalment, Esther Margalef acabava en segona posició de màster50.\nTambé hi van participar Yolanda Ortiz, Irina Garreta, Margarita Jimenez, Gonzalo Di Paolo, Franco Martinello, Joan Angel Juncosa, Gisela Cortès i Maria Garcia.\nTambé aquest cap de setmana passat, concretament el dissabte, el Club Gimnàstic de Tarragona i el Club Patí Fènix de Pallaresos van organitzar una ruta de carnaval en patins. Hi van participar més de mig centenar de patinadors vinguts de tot el territori, que disfressats van rodar pels carrers més cèntrics de la ciutat.\nAquest esdeveniment entrava al programa oficial de les festes de carnaval. L’experiència ha estat tot un èxit i s’espera poder repetir-lo els pròxims anys.\n13 podis en els Campionats de Catalunya27-02-2017\nLa secció roller del Club Gimnàstic va participar aquest diumenge passat en els Campionats de Catalunya de circuit amb un total de 23 patinadors.\nLa cita es va iniciar a les 9 hores a la zona del Tecnoparc de Reus, on es van veure múltiples curses de velocitat i de fons, aplegant els millors patinadors i patinadores de Catalunya. Aquest esdeveniment el va organitzar la Fecapa, el Club Patí Fènix d’Els Pallaresos i l’Ajuntament de Reus.\nEl Nàstic hi va participar amb un total de vint-i-tres patinadors, des de la categoria mini fins a la màster. En categoria prebenjamí, Carla Plana va ser segona en la prova de “volta al circuit”, i en masculí, Alex Farré va pujar al tercer esglaó del podi fins en dues ocasions. Mentre que en categoria benjamí, la jove patinadora Júlia Espín es va proclamar campiona en les dues proves disputades, així com Ona Rodríguez, que va ser tercera en les mateixes.\nEn categoria infantil femení, Laura Lesmes va pujar a podi en tercera posició. I en categories màster, Lili Camacho va ser sots-campiona en màster 30; pel que fa a màster 40, Alexandra Palos va assolir la plata, seguida de la seva companya Maria Garcia, que va ser tercera. Finalment, en màster 50, Esther Margalef es va proclamar campiona i en el segon lloc l’acompanyava la també grana Rosa Franquet.\nA més a més, pel Club Gimnàstic també hi van participar: en mini, Aleix Pàmies; en prebenjamí, Paula Espin, Júlia Torres, Ainoa Martín i Nicole Puig; en benjamí, Adriana d’Andrade; en aleví, Joel Martin i Jose Martínez; en aleví femení, Carla Farré; en juvenil, Judith Peñas; i en màster, Gonzalo Di Paolo, Marc Hernández i Alberto Jimeno.\nCal destacar les bones actuacions dels patinadors tarragonins que, poc a poc, es van fent un nom en el patinatge en línia català.\n11 podis als Jocs Escolars18-02-2017\nLa secció grana va competir el passat cap de setmana en la segona i darrera jornada dels Jocs Escolars d’ El Prat de Llobregat. Els rollers van sumar 11 podis, entre els 13 patinadors federats i els 14 de promoció que hi van participar.\nDesprés dels resultats aconseguits en aquesta cita es certifica el bon inici d’any de la secció de velocitat. En federats cal destacar el paper de les prebenjamines, en unes curses molt lluitades on, finalment, Paula Espin es proclamava sots-campiona. En benjamí, Júlia Espin va creuar la meta com a campiona i Ona Rodríguez, ocupava la tercera posició. En infantil, Laura Lesmes pujava al tercer esglaó del podi, com també Omar Forcadell en sènior masculí.\nPel que fa a les categories de promoció, els podis aconseguits van ser per a Alicia Oteiza, tercera en promoció B. Mentre que en promoció C, el podi el van ocupar íntegrament les rollers del Nàstic; Micaela Puig com a primera, seguida de Dana Girald i Noa Iglesias. Finalment, en promoció D, Eric Rodríguez va ser segon i Pau Tomàs, quart, creuant la meta juntament amb el tercer classificant.\nEn la cita celebrada a El Prat de Llobregat, en federats també van participar: Aleix Pàmies, Julia Torres, Nicole Puig, Carla Plana, Ainoa Martín, Joel Martín, Jose Martinez, Maria Urbasos i Judith Peñas. En promoció, els patinadors van ser: Lucia Sanchez, Alba Sabaté, Àlex Farré, Judith Ruiz, Gabriel Ruiz, Juanita Camargo i Maria Garcia.\nDesprés de la participació en els Jocs Escolars, l’equip ja escalfa motors per al Campionat de Catalunya que es celebrarà el dia 19, a Reus, i on participaran un total de 25 patinadors federats de totes les categories.


Mindmap per la gestió dels conflictes ( 16 a 30 anys) | Joventut\nInici / Agenda / Mindmap per la gestió dels conflictes ( 16 a 30 anys)\nDel dilluns 10 de maig al dilluns 24 de maig.\nActivitat virtual i asincrònica.\nHorari segons disponibilitat de cada participant dins del termini marcat\nTens rallades mentals i no saps com sortir-ne? No et perdis aquest taller!\nA través de la tècnica de l'esquema guiat anirem desglossant i analitzant les diferents capes d'un problema o neguit personal. Amb aquest taller virtual es pretén dotar d'eines senzilles però efectives per aconseguir major fluïdesa a l'hora d'entendre i afrontar les nostres decisions, neguits o conflictes.\nMitjançant unes càpsules informatives i diversos exercicis posteriors que es podran fer des de casa amb un marge de temps determinat, posarem en pràctica les diferents tècniques treballades i compartirem les experiències de cadascú de manera conjunta.


Virgili s’acomiada de la presidència del Consell Comarcal deixant el deute a zero | Notícies / Noticias Tarragona diari digital Tarragona21\nVirgili s’acomiada de la presidència del Consell Comarcal deixant el deute a zero\nPere Virgili i Isabel Vidal, durant la roda de premsa de balanç\nEl president del Consell Comarcal del Tarragonès, Pere Virgili, cedirà en el plenari d’aquest divendres les claus al seu successor socialista amb uns comptes exemplars. “El 2011 teníem un deute de gairebé 17 milions d’euros i avui estem en deute zero. No devem res a ningú”, ha afirmat aquest dimecres en roda de premsa.\nEl pacte de govern al qual van arribar CiU i PSC l’any 2015 contemplava el recanvi en la presidència a la meitat de la legislatura. Virgili ha volgut cloure els seus dos anys com màxim responsable de l’ens fent balanç davant dels mitjans. De cara a “entendre la magnitud de l’evolució” i dotar-la de “perspectiva”, el període analitzat abasta des del 2011 (amb presidència convergent en la figura de Frederic Adan) fins a l’actualitat. Un punt de partida que representava “el punt àlgid de la crisi” i que es va tancar amb un romanent de tresoreria negatiu de fins a 100.000 euros. El tancament de l’exercici del 2016 ha capgirat però de forma espectacular la tendència, fins als 450.000 euros positius.\n“Com ha estat possible? Doncs sent rigorós en la gestió”, ha explicat. “No només hem picat a la porta de les administracions que tenien deutes amb el Consell (els ingressos pendents de cobrament han passat del 59% el 2011 al 22% de l’actualitat) sinó també en les reduccions aplicades a càrrecs institucionals (deixant de disposar de sous i salaris per cobrar només per assistència) i treballadors”, que gràcies al bon estat dels pressupostos començaran de nou a recuperar tant part del fons social perdut durant els darrers anys com la contribució al fons de pensions.\nUn dels punts més destacats per Virgili ha estat la normalització del període mitjà de pagament a proveïdors, en especial als de serveis mediambientals. “Hem passat de pagar a 18 mesos, un temps que feia difícil exigir eficàcia a les empreses adjudicatàries, a només 22 dies”. Un aspecte cabdal tenint present la importància de la gestió supramunicipal assumida pel consell de la recollida d’escombraries i la gestió de deixalleries per la major part de poblacions del territori. Un capítol pendent a hores d’ara de licitar el nou contracte.\nUn aspecte important perquè la seva durada ha fet que a hores d’ara “s’hagi arribat al límit de la seva eficàcia” pel que fa a la maquinària de contenidors i camions. L’escull es troba focalitzat en Constantí, “on l’equip de govern està intentant aconseguir la majoria al plenari per signar-lo”, segons Virgili, en el Morell, on primen “qüestions tècniques”, i en Torredembarra. Pel que fa a aquest darrer cas, “ara volen gestionar ells la deixalleria, però abans caldria fer-ne una altra de nova perquè tot i estar al seu municipi cal tenir present que el seu servei és supramunicipal”. La intenció és tenir-ho lligat tot per setembre.\nEl president ha estat acompanyat de la gerent, Isabel Vidal, encarregada de detallar uns números que han permès fins i tot incrementar serveis tot i el necessari ajustament de cinturó. I això en tots els àmbits, des de l’àrea de Benestar Social fins als expedients de risc infantil, beques menjador, inserció laboral i inversions destinades a la implantació de l’administració electrònica als petits municipis. De fet, la gerent ha avançat que de cara al proper mes de setembre es preveu iniciar el procés de contractació d’entre deu i dotze persones entre psicòlegs, terapeutes i assistents socials per formar un nou equip destinat a l’atenció dels infants i adolescents.\nVidal també ha parlat sobre el present de l’edifici que el Consell es va veure obligat a tancar per optimitzar recursos i traslladar els serveis socials a l’actual seu de l’ens. “Estem buscant un acord amb el servei d’ocupació de la Generalitat (SOC) per llogar-los l’espai. Però és complicat i lent. La idea és aconseguir ingressos que permetin cobrir les despeses del manteniment”.\nVirgili no ha donat peu a grans lectures polítiques del pacte. Reconeixent que el recanvi “serà tal com estava programat i gens traumàtic”, ha afirmat que “sempre m’agrada dir que la figura cabdal en el Consell és la gerència. Ens dediquem a gestionar recursos, i jo seguiré intentant que la mala política quedi fora de la institució, és a dir, aquella que es dedica a perdre molt de temps a parlar de coses que no ens pertoquen perquè no tenim capacitat legislativa. D’aquelles mocions i mocionetes que fan perdre el temps amb discursos estèrils”.\n06/01/2015 El CNL de Tarragona comença nous cursos de català\n28/05/2014 Nou servei de bus directe entre Cunit, Calafell i Tarragona, el 15 de setembre


El Govern fa els ulls grossos amb l’Islam – CATzona\nEl Govern fa els ulls grossos amb l’Islam\nLa consellera de Salut, Alba Vergés, no ha aclarit en roda de premsa si van imposar sancions per diversos actes relacionats amb el Ramadà que es van celebrar durant la primera onada de la pandèmia i on es van incomplir les normes de seguretat, com a Lleida o al Vendrell.\nVergés ha dit que “no li puc contestar ara, en tot cas els gabinets de premsa ho podran mirar. Si es va dir en aquell moment segurament deuria ser així. Més enllà de la confessió religiosa, més enllà de la tipologia que hi pugui haver, tot allò que no sigui imprescindible deixar-ho per una altre època”.\n“Qualsevol acte que hi pugui haver de qualsevol confessió religiosa o altres actes que hi pugui haver, estem en una situació d’epidèmia on vam demanar fer una aturada social. Tot allò que es pugui posposar d’ha de posposar i tot allò que no es pugui fer segons la normativa vigent evidentment les autoritats hem de respondre”, ha dit.


Vídeo: Presentades les noves iniciatives turístiques de la Vall d’en Bas – elgarrotxi.cat\n25 maig, 2016 Redacció GARROTXA, MULTIMÈDIA 0\nLa sala de plens de l’Ajuntament de la Vall d’en Bas va ser ahir l’aparador de la presentació de les noves iniciatives turístiques de l’Ajuntament de la Vall d’en Bas, l’Associació de Turisme, Comerç i Activitats de la Vall d’en Bas i la comissió de festes dels Hostalets.\nEl passaport turístic “Explora la Vall” és una eina de dinamització turística pensada pel municipi i també per la comarca. És un projecte que ha estat resultat de l’esforç entre l’Associació de Turisme i l’Ajuntament de la Vall d’en Bas durant més de mig any i pretén posar en valor diferents aspectes del territori amb una òptica divertida i amable. Està pensat pel turista, però també per l’habitant de la Comarca. Veure vídeo presentació.\nEl passaport és a més un joc que té premi. Totes aquelles persones que aconsegueixin els tres segells -cal realitzar un consum en un allotjament, comerç o activitat i restaurant- i pengin una selfie s’enduran automàticament una bossa regal i entraran en el sorteig d’un cap de setmana a la Vall d’en Bas.\nFont: Ajunt. La Vall d’en Bas\nEls Mossos detenen tres persones per traficar amb drogues en un locutori i una carnisseria


Cosmologia i astronomia[modifica]\nPunt de vista evolucionista[modifica]\nDia de descans[modifica]\nSegons el Gènesi, Déu va descansar al setè dia, o el que és el mateix, va deixar de crear. Però la ciència ensenya que la creació o evolució continua en tots els nivells. En l'Univers es continuen formant estrelles i galàxies. Els continents segueixen la seva deriva. A escala geològica es desenvolupen els processos de formació de muntanyes i serralades, erosió de terrenys, i desencadenament de terratrèmols i volcans. Dins la naturalesa, l'evolució també segueix lentament el seu procés, des dels grans mamífers fins als virus més petits mutant amb gran rapidesa.\nPunt de vista de la crítica textual[modifica]\nUn Diluvi Universal en el qual tota la terra quedés coberta per l'aigua, no és acceptat per la ciència actual. Per contra, la ciència sí que accepta cinc grans extincions d'animals i plantes, en especial l'Extinció del Cretaci-Terciari que malgrat la seva importància geològica, no apareix en la Bíblia.\nObtingut de «https://ca.wikipedia.org/w/index.php?title=La_ciència_i_la_Bíblia&oldid=19007686»\nLa pàgina va ser modificada per darrera vegada el 20 oct 2017 a les 04:55.


Sap vostè que... Com tributa la venda del seu habitatge habitual - Lladó Grup\nEts aquí: Inici / Blog / Notícies / Sap vostè que… Com tributa la venda del seu habitatge habitual\nSap vostè que… Com tributa la venda del seu habitatge habitual\nNotícies, Sap vostè que\nSi vostè està pensant vendre el seu habitatge habitual potser però li preocupa saber què ha de tributar en el seu IRPF. Si no té intenció de reinvertir en un altre habitatge habitual l’import de la venda, haurà de tributar com qualsevol altra venda d’immobles, a la base de l’estalvi si té un guany patrimonial (no tributa si el resultat és una pèrdua).\nHa de saber però, que si l’interès es reinvertir-ho en un altre habitatge habitual, el guany patrimonial estarà exempt de tributar en l’IRPF, havent de considerar el següent:\nSi reinverteix tot l’import que obté de la venda, no pagarà res en el seu IRPF per estar exempt el guany.\nPerò si només reinverteix una part de l’import de la venda, l’exempció només estarà exempta en la proporció del percentatge reinvertit.\nPer computar la quantitat reinvertida, es té en compte tots els pagaments fets pel nou habitatge dins dels dos anys anteriors i els dos posteriors a la transmissió de l’habitatge habitual.\nA la declaració d’IRPF de l’any de la transmissió, ha de fer constar la intenció de reinvertir en un nou habitatge habitual.\n21 octubre, 2015 /0 Comments/by Lladó Grup\nTags: llado grup consultor\nhttps://www.lladogrup.com/wp-content/uploads/Legálitas-Vivienda-Habitual.jpg 219 390 Lladó Grup https://www.lladogrup.com/wp-content/uploads/Llago_Web.png Lladó Grup2015-10-21 12:41:122015-10-21 12:42:53Sap vostè que... Com tributa la venda del seu habitatge habitual\nLos establecimientos con Wi-Fi gratis no son responsables de los derechos de autor\nSabe usted que… Retribuciones de administrador y directivo\nEl segon Afterwork de Lladó Grup consultor, un gran èxit\nLa dació en pagament: com optar a ella\nL'advocat informa ... Contracti unes vacances segures\nGuerra judicial entre Apple y el FBI\nS’ha modificat extraordinàriament la tributació de preferents i deute subordinat\nL’advocat informa…Contracte de compravenda de finques. Què passa... Creix un 6,6% la riquesa financera de les famílies


Casa de poble en el centre històric de Altafulla completament reformada | Monapart\nHomeHabitatges a TarragonaCasa de poble en el centre històric de Altafulla completament reformada\nCasa de poble en el centre històric de Altafulla completament reformada\n494m26 habitacions5 banys\nc/ Sant Antoni Abat, Altafulla.Altafulla\nAquells estius a la Toscana\nRecordes els estius a la Toscana? Aquests desdejunis al pati amb pa recentment fet i melmelada casolana, aquests menjars de diumenge que començaven amb l'aperitiu i a vegades s'allargaven fins al sopar, aquests moments d'avorriment plaent dins de casa quan fa massa calor fos o quan comença a refrescar, aquests matins en la cuina fent un bon guisat a foc lent...\nBé, d'acord, no tothom ha viscut aquells estius a la Toscana. Però els pròxims habitants d'aquesta casa podran crear aquests mateixos records a poc a poc, a foc lent, estiu rere estiu.\nCasa de poble, del 1.700, en el centre d'Altafulla completament reformada de 494 m² construïts.\nEstà formada per tres habitatges independents i un pati posterior.\nEl primer habitatge es troba en planta baixa i planta entresol. Consta d'un gran rebedor amb accés des del carrer, un bany complet, una habitació doble, el saló i el porxo amb accés al pati-jardí posterior. En la planta entresol trobem el menjador, amb una gran xemeneia, la cuina, una acollidora terrassa, un bany complet i una altra habitació doble.\nEl segon habitatge, amb entrada independent des del carrer, es troba en la planta primera, i disposa de saló, menjador, cuina, dos banys, dues habitacions dobles, i una terrassa amb vista al pati-jardí posterior.\nEl tercer habitatge, comparteix accés des del carrer amb l'habitatge de la planta inferior, es troba en la planta segona, i té sostres amb golfes. El preciós saló, dona accés a la terrassa, amb vista al jardí-pati posterior, a un altre espai de cuina oberta i espai de menjador, i té dues habitacions dobles i un bany.\nS'embeni com una sola unitat, però com els pisos són ja independents, es podria fer la divisió horitzontal.\nL'edifici s'embeni amb mobles.\nTé calefacció per gas natural.\nNo té pàrquing.\nEs troba en el centre històric d'Altafulla, ple d'encant.\nÉs una casa molt especial i molt ben conservada.\nLa sensació d'estar a la Toscana, sobretot per les terrasses i porxos.\nEs poden llogar els pisos per separat, o es pot compartir la casa sencera amb tota la família.


5 respostes a preguntes que segurament t'has fet sobre la vagina | Adolescents.cat\n5 respostes a preguntes que segurament t'has fet sobre la vagina\nper Redacció , 4 de febrer de 2020 a les 11:51 |\nTots i totes tenim dubtes sobre les nostres parts íntimes, però de vegades ens fa vergonya preguntar-los o no sabem a qui acudir. És per això que avui hem fet un recull amb les preguntes més freqüents (i les seves respostes) sobre la vagina. Més endavant en prepararem un de semblant però sobre altres parts del cos, si voleu ens podeu deixar propostes als comentaris!\nÉs normal tenir un llavi vaginal més gran que l'altre?\nSí, és normal. De fet, l'asimetria en algunes parts del nostre cos, com en els llavis vulvars o en els pits, és habitual, i sobretot en èpoques com la pubertat. Ara bé, si la diferència de mida entre un llavi i un altre és exagerada podria tractar-se d'hipertròfia, una afectació que es pot tractar. En aquest cas, és recomanable acudir a un/a ginecòloga per tal de ser diagnosticat i tractat correctament.\nDepilar-se les parts íntimes és dolent?\nDepilar-se els genitals no té cap benefici per a la salut. "L'únic positiu és que redueix el risc de tenir polls en la zona púbica", assegura la doctora Luisa Dillner. L'experta explica que eliminar els pèls de les parts íntimes "augmenta el risc de tenir infeccions pels petits talls que es produeixen" i deixa "el pubis indefens". Sigui com sigui, si es volen eliminar els pèls és important seguir aquests consells:\n1. Depilar-se després d'haver-se dutxat. Així els fol·licles estan més "tous".\n2. No reutilitzar gaires vegades la mateixa maquineta d'afaitar i no compartir-la amb altres persones.\n3. Fer servir sabó sense perfum o gel íntim i depilar-se en la direcció del pèl, no en contra, per tal d'evitar l'abrasió.\n4. Parlar amb un professional si sorgeix algun problema o notem molèsties.\nEs poden evitar els gasos vaginals durant les relacions?\nDurant les relacions sexuals, es pot produir una relaxació de l'esfínter i per tant, és totalment normal que expulsem gasos de manera involuntària. Realment, doncs, no es poden evitar, ni ens n'hem d'avergonyir perquè són naturals.\nPer què de vegades costa lubricar durant les relacions?\nDe vegades els nervis, la vergonya o la manca de preliminars i jocs previs poden fer que la vagina no estigui prou lubricada. En aquest cas cal parlar amb la parella, explicar-li la situació i intentar solucionar-la. A més a més, tenir a mà un lubricant també pot ajudar. D'altra banda, també podria tractar-se de vaginisme, que és la contracció persistent i involuntària de la vagina en produir-se un espasme que impedeix la penetració. No causa dolor directament, però dificulta l'entrada del penis i els dits. Es pot deure a causes físiques, com la inflamació de la pelvis, i també a factors emocionals, com l'ansietat i l'estrès. Si heu experimentat aquesta sensació, és recomanable que aneu al ginecòleg.\nQuina mida té la vagina?\nLa mida de la vagina pot variar en funció de la persona, però de mitjana, sol fer uns 9 cm. de profunditat, encara que pot anar dels 6 fins als 12 cm.\nPer Anònim el 6 de febrer de 2020 a les 00:03\nPer Anonim067 el 5 de febrer de 2020 a les 00:23\nNo se si sóc jo pero no m’agrada gens la meva vagina, em fa vergonya que la gent me la veigi... Es normal que tingui un color mes fosc que la meva pell?\nPer yo el 4 de febrer de 2020 a les 22:05\na veure que tinc una pregunta el tamany importa de veritat o nomes es un fet que es diu perque vaig estar pensant i per molt llarga qie la tingui a tu t’aporta algo millor? es que encara soc petita i no ho se i m’agradaria saberho espero que no us hagi semblat immadur nomes es curiositat\nPer Anònim el 4 de febrer de 2020 a les 21:53\nTinc una pregunta, jo tinc novia, amb la cual hem fet coses pero una vegada ens vem tocar mutuament, i no em va agradar la part de dits, osigui si em frega em posa atope, pero els dits no em fan re, es normal?


La Cotorra de la Vall: Un vídeo per explicar la marginació del govern de Rajoy als valencians i valencianes\nUn vídeo per explicar la marginació del govern de Rajoy als valencians i valencianes\nLa presentació del projecte de Llei de Pressupostos Generals de l'Estat del 2017, que retalla la inversió al País Valencià en quasi 300 milions d'euros respecte l'any anterior, continua portant cua. Les explicacions del ministre de Foment, Íñigo de la Serna, dient que són uns comptes per a sis mesos no han satisfets ningú, excepte al PP.\nCompromís ha engegat una campanya amb l'objectiu de traslladar el missatge a l'opinió pública que el govern del Partit Popular maltracta els valencians.\nAl vídeo de la campanya #PPAntiValencià es poden veure intervencions de diferents representants de la coalició, com ara Mónica Oltra, Joan Baldoví, Joan Ribó, Fran Ferri o Mireia Mollà, parlant sobre la manca de finançament o inversions.\nLes imatges es combinen amb diferents gràfiques en què es fa palesa la manca d'inversions de l'Estat al País Valencià. Xifres incontestables per fer vore als valencians i valencianes que el PP i el govern de Rajoy maltractat, discrimina i ens manté a la cua de les inversions i del finançament de l'Estat.\nLes xifres són contundents: els #PGE2017 insulten i menyspreen el poble valencià. Ja n'hi ha prou!


"Amb calma": Desaccelerar per fer un llibre - Editorial Flamboyant\n“Amb calma”: Desaccelerar per fer un llibre\nAmb calma, una de les últimes novetats Flamboyant d’aquesta tardor, s’ha creat per dur la calma a un món atrafegat i per ajudar als lectors de totes les edats a desaccelerar.\nLa idea d’escriure Amb calma va sorgir un matí quan, tot passejant, la filla de Rachel Williams, l’autora, va demanar-li d’aturar-se i mirar com una abella pol·linitzava una flor. Llavors, la Rachel va començar a fer-se preguntes: seria capaç d’explicar-li a la seva filla, de manera senzilla i entenedora, com es formava un arc de Sant Martí? I tota la ciència que hi ha darrere un llamp? Li podria mostrar com surt una papallona de la crisàlide sense recórrer a la tecnologia i les pantalles?\nA poc a poc, el llibre va anar creixent, fins a incloure cinquanta moments que tenen lloc al nostre voltant i arreu del món. Esperem que el gaudiu de la mateixa manera que a nosaltres ens va encantar quan el vam llegir per primera vegada. A continuació, en una conversa amb la editorial anglesa que el va publicar per primera vegada, Magic Cat Publishing, la il·lustradora, Freya Hartas, explica una mica sobre el seu recorregut amb el llibre.\nDe quina manera et vas enfrontar a les primeres pàgines en blanc?\nAmb calma ha estat la meva primera incursió al terreny de la no-ficció i, per tant, vaig haver d’enfrontar-m’hi d’una manera diferent a la que utilitzo quan es tracta d’una obra de ficció. Mentre feia les primeres dobles pàgines vaig anar aprenent el nou procés i em van ajudar a fer-me una idea de com acabaria sent la resta del llibre. Vaig començar cada doble pàgina mirant amb atenció les fotos i els vídeos de referència que em van donar juntament amb el brífing i també vaig fer una mica de recerca (normalment a Pinterest) per trobar imatges de l’animal o la planta des de cada angle diferent per tal de poder construir-me una imatge mental 3D. Després vaig esbossar les vinyetes amb l’ajuda d’imatges de referència, però sense imitar-les molt, perquè volia que la il·lustració final fos totalment singular.\nVas mirar molts dels vídeos a càmera lenta que et vam enviar?\nOi tant! Els vídeos a càmera lenta em van ser molt útils per entendre com un animal es mou i actua, aspectes que no pots conèixer només a través d’una imatge estàtica. D’aquesta manera, per exemple, podia posar en pausa en diferents punts el vídeo d’una libèl·lula que movia les ales i així veure la seqüència cronològica d’una ala en moviment, mentre que a les fotografies de libèl·lules les seves ales sovint estan borroses.\nCom fas que cada animal tingui una personalitat pròpia?\nCom que tinc una trajectòria en il·lustrar llibres infantils, avui dia tinc bastanta experiència a dibuixar animals bufons… la clau d’aquest projecte era aconseguir un bon equilibri entre que les imatges fossin bufones i realistes. Vaig haver de canviar lleugerament el meu estil per adequar-me fidelment a la realitat. Normalment dibuixava animals que se’ls veia el blanc dels ulls, però en realitat alguns animals tenen els ulls foscos, petits i brillants, com els esquirols o els ratolins. Per tant, vaig haver de trobar maneres de conferir-los una personalitat pròpia, com per exemple, afegir un somriure lleugerament marcat.\nEra important que aquest llibre es veiés accessible i no eminentment tècnic, com els llibres sobre la naturalesa enfocats a adults; volíem que el llibre atragués a infants i els inspirés a buscar aquestes petites escenes al seu jardí, a la seva terrassa o al parc.\nQuines van ser les teves parts preferides del procés de creació del llibre?\nLa meva part preferida del procés de producció d’aquest llibre va ser aprendre sobre totes les coses estranyes i meravelloses que tenen lloc a la natura! La doble pàgina de les formigues teixidores que utilitzen cucs de seda per enganxar els seus nius em va sorprendre molt! Realment m’ha fet adonar de les petites coses que tenen lloc a la natura cada dia just davant nostre, a l’altra banda de la meva finestra i durant el meu camí a la feina.\nI la que menys et va agradar?\nA part de ser el meu primer projecte de no ficció, Amb calma també ha estat el meu projecte de més envergadura fins a dia d’avui! Arribar fins a les últimes pàgines dobles va requerir una mica de feina dura i vaig patir d’un parell de coses de les quals els il·lustradors sempre ens queixem: mal a les cervicals i agulletes a les mans de tant de dibuixar… però, escolta, va valdre la pena al final! Estic tant orgullosa d’haver acabat aquest llibre de 100 pàgines a color i veure’l publicat.\nAquesta entrevista va aparèixer per primer cop a la pàgina web de Magic Cat Publishing, l’editorial anglesa que va publicar el llibre per primera vegada. La podeu veure a Slowing Down to make a book.\nRachel Williams / Freya Hartas


El Govern desenvolupa un programa de formació sociolaboral per a adolescents en risc - FÒRUM.ad\nEl Govern desenvolupa un programa de formació sociolaboral per a adolescents en risc\nEl 27/07/20 16:50\nLa Comissió tècnica sobre el tractament de joves i adolescents amb trastorns conductuals i addiccions. Foto: SFG\nLa Comissió tècnica sobre el tractament de joves i adolescents amb trastorns conductuals i addiccions ha celebrat aquest dilluns la seva segona reunió amb la presència de representants dels ministeris d’Afers Socials, Habitatge i Joventut; Salut; Justícia i Interior; i Cultura i Esports. Precisament, l’objectiu d’aquesta trobada ha estat el d’analitzar transversalment la tasca que s’està desenvolupant en aquest àmbit per, d’aquesta manera, aportar respostes concretes i executives per als joves que tenen aquestes problemàtiques, així com a les seves famílies.\nEn aquest sentit, la reunió d’avui, que s’ha dut a terme al Centre de Congressos d’Andorra la Vella, ha servit per exposar els treballs que s’han anat avançant –també durant la situació d’emergència provocada pel coronavirus SARS-CoV-2– i les possibles accions a portar a terme.\nEntre les diverses accions que s’han treballat i desenvolupat aquests darrers mesos, el ministeri d’Afers Socials, Habitatge i Joventut ha presentat a la comissió el nou Programa de Formació Sociolaboral per adolescents i joves en risc. Aquest programa contempla un conjunt d’accions i seguiment tècnic especialitzat adreçat a possibilitar la inserció i manteniment laboral d’aquells adolescents i joves en situació de risc. Aquesta ocupació laboral, amb el suport i supervisió professional, es planteja com una dimensió bàsica per abordar i treballar altres processos d’integració social, com l’assoliment i integració de noves responsabilitats i valors, el descobriment de noves habilitats, potencialitats i aficions, l’adquisició d’un nou reconeixement i identitat social, la millora de la seva autoestima o la modificació del seu temps quotidià o grups d’iguals, entre altres molts beneficis.\nAmb aquesta voluntat, la trobada també ha comptat amb la participació de representants de les associacions de famílies amb adolescents amb aquestes problemàtiques, que han rebut molt positivament la proposta.\nD’aquesta forma, les entitats han pogut compartir les seves consideracions sobre aquesta qüestió en una aposta per reforçar l’intercanvi d’informació entre el Govern i la ciutadania. Així, els representants dels diferents ministeris presents han pogut conèixer de primera mà les inquietuds i propostes de les famílies.\nNotícia Anterior: Andbank amplia el programa de beques Trainee Program i acull a 23 estudiants aquest estiu\nSegüent Notícia: El Govern presenta ‘Horitzó 23’, el pla d’acció per a la resta de la legislatura\nJa es hora de que feu algo constructiu


6 de Febrer de 1913, a Londres neix l'arqueòloga britànica Mary Nicol.\nconocimiento · 06 de febrer, 2021\nTal dia com avui (6 de Febrer) del 1913, a Londres (Regne Unit), neix l'arqueòloga britànica Mary Nicol.\nMary Douglas Leakey va proporcionar grans troballes per al món de la investigació dels orígens de l'home a través de la branca de l'arqueologia.\nLa passió de Mary Douglas Leakey va venir de molt petita després de viatjar per Europa amb el seu pare, pintor paisatgista, i després de visitar la cova de l'home de Cromañon a França.\nVa estudiar a la University College de Londres i es va especialitzar en eines antigues de pedra participant en diverses excavacions a Anglaterra.\nLa seva destresa il·lustrativa era molt bona, cosa que li va permetre col·laborar amb alguns professors importants, entre ells amb el seu futur marit amb qui va fer grans descobriments.\nMary va relegar el seu marit a les excavacions de la gola de Olduvai, Tanzània, el 1961. En aquesta zona, la parella va descobrir un fòssil d'homínid d'uns 2 milions d'anys i que seria batejada com australopitecs.\nDurant els anys que van durar els treballs d'excavació a Olduvai va recopilar un gran nombre d'eines, fòssils i cranis de diferents períodes de la prehistòria que van ser ordenats i classificats amb gran detall.\nL'arqueòloga britànica va descobrir les petjades més antigues de les que es tenen constància (d'entre 3,4 i 3,8 milions d'anys) d'homínids que van caminar alçats a les planes del Serengueti , a l'Oest de Tanzània.\nAlan Walker, de la Universitat de Pennsylvania, que va investigar al seu costat durant molt de temps, la recordava escrivint:\n«La seva vida va ser un gran èxit. Estava entre les persones originals del món […] va desenvolupar tècniques d'excavació i arqueologia descriptiva a l'Àfrica. La seva va ser una vida extraordinària».\n- Escolta, qui és aquesta dona que està parlant?\n- és Mary Nicol\n- és una arqueologia molt important\n- estaria bé ser la seva parella\n- Perquè com més vell em facis, més encantador et trobarà


Torre de la Carrova – Amposta / Montsià | Catalunya Medieval\nDetall d'un matacà. Aquesta estranya forma ens recorda vagament a Gaudí ...\nÈpoca: Segle XII - Gòtic - Generalitat de Catalunya.*\nEstat: Esplèndida edificació de planta imponent, acuradament restaurada. Exteriorment és lliurament accessible, es pot fer un recorregut de circumval·lació al voltant d’aquesta edificació\nAccés - Visitat el 09/02/2008: Procedents d'Amposta , circulant per la carretera C-12, en sentit Tortosa, entre els PK. 6 i 7, hi ha un trencall a l'esquerra perfectament indicat per accedir-hi, a més de que la torre ja és ostentosament visible.\nAls voltants hi ha una extensa zona de pícnic amb taules, seients i barbacoes.\nAparquem còmodament aquí. A peu, en cinc minuts, ens plantem davant mateix de la torre.\nLocalització: N 40 44 34 E 00 33 41 - Altitud: 34 m.\nAltres: Té uns matacans de curioses formes.\nDe la pàgina web de la Generalitat de Catalunya,* ens complau extreure la següent informació: Gener 2020:\nConstrucció de planta rectangular (16 per 12 m), d'uns 17 m d'alçada, incloent-hi els merlets.\nExteriorment té aspecte de fortalesa, amb els murs bastits a base de carreus de pedra lligats amb morter.\nLa porta d'accés, descentrada, així com una finestra d'arc de mig punt adovellada i una de rectangular, s'obren al mur est.\nDestaquen també la finestra geminada, de tradició romànica, del costat nord, i una de semblant a la banda oposada.\nLa resta són obertures posteriors, que no han fet més que contribuir a la degradació del conjunt.\nEn el nivell superior es conserven parcialment els merlets i matacans, dels quals hi ha restes en tres dels angles: han desaparegut el del vèrtex SE i els del centre de cadascun dels murs, que protegien les obertures.\nAquests matacans tenen forma de túmul amb la base foradada.\nA l'interior , els sostres són en forma de pesants voltes de canó, esfondrades en algun sector, la pressió de les quals ha estovat els murs perimetrals donant lloc a clivelles considerables que amenacen l'estabilitat de l'edifici.\nLa planta baixa és una estança rectangular, actualment dividida en dos cossos degut a la construcció posterior d'una escala d'accés al primer pis.\nEl sector original conservat és cobert amb una volta apuntada de carreus.\nActualment és utilitzat com a cavallerissa.\nEl primer pis, on es conserva la porta original d'accés des de l'exterior, és una estança coberta amb embigat de fusta i revoltons.\nActualment és compartimentada en diverses sales, força deteriorades.\nConserva una llar de foc amb campana i un forn de pa en bon estat de conservació.\nEl segon pis, o planta noble, és una sala coberta amb volta apuntada de carreus, que actualment també es troba compartimentada.\nL'escala que comunica la planta i els dos pisos és d'època posterior.\nEn el sostre de la planta baixa es conserva encara la trapa original d'accés.\nLa comunicació entre la segona planta i el terrat es realitza mitjançant una escala de fusta.\nLa torre de la Carrova forma part d'aquesta línia de fortificacions.\nExercia junt amb la veïna torre de Campredó, situada a l'altra banda de l'Ebre, control directe sobre el riu, en un sector estratègic ocupat antigament per l'estuari.\nDe totes les torres conservades és la que es manté més ben bastida.\nEl sector on es situa és ric en troballes arqueològiques pre-romanes, i hom creu que la mateixa base de la torre pertany a una edificació anterior a la conquesta de Tortosa (1148).\nL'obra actual correspon al segle XIII, segons es deriva de l'estructura.\nNo en tenim, però, cap referència documental fins al 1313, en comprar-la Arnau de Pont junt a les terres i al molí que en depenien.\nMés tard, va ser adquirida pel monestir cistercenc de Benifassà, els abats del qual hi residiren temporalment.\nEs van realitzar sota el seu domini diverses reformes, com l'obertura de la porta de la planta baixa el 1562.\nAmb la desamortització va passar a mans de particulars.\nTradicionalment ha aglutinat al seu voltant un nucli de població petit, no estructurat en municipi, que constava de 22 h el 1981.\nQuasi bé davant per davant, però no a la vora, a l'altra banda del riu, hi ha la Torre de Campredó .\nUna pàgina de referència. No hi hem sabut descobrir la propietat d’aquesta edificació, ni tampoc si és visitable\nPublicat el 11 Octubre 2011 per Ricard\tdins de Montsià amb l`etiqueta Catalunya, Edificació segle XII, Gòtic, Pícnic, Tarragona, Torres .


DIARI D'UN OPTIMISTA: LLISTA DE DESITJOS\nDesitge en primer lloc que València tinga agenda pròpia. No una d'eixes que regalen els bancs de tapa dura i setmana vista, sinó una agenda d'objectius fixats nitidamentement, ordenats per prioritats, connectats entre si, immutable davant dels avatars i els canvis de vent que es produïsquen fora dels nostres límits territorials. Desitge que les exigències en matèria d'infraestructures, finançament, legislació, etc. obeïsquen a un projecte global defés globalment i no a un llistat desllavassat de titulars inconnexos, exposats en departaments estancs que pareixen afectar només determinats col·lectius que es miren recelosos des dels seus respectius tossals.\nDesitge també que recuperem el nostre autogovern, que ja sé que formalment no ens ha sigut retirat, però en la pràctica l’estem perdent com un barco perd la seua flotabilitat quan l'aigua penetra per una via en el seu casc. No hi ha autogovern sense finançament i no n'hi ha si s'impedix legislar al legislador garbellant la seua activitat amb el tamís d'un constitucional que cada volta pareix menys un tribunal i més un apèndix no electe del govern central.\nJa ficats, desitge que l'excessivament fina línia que separa al poder executiu del judicial comence a fer-se grossa fins a convertir-se en un espés mur sense porus pels quals poguera passar el menor indici de dubte.\nDesitge que els nostres representants (o almenys alguns d'ells) deixen el “postureo”, les posades en escena efectistes, gastades i un tant naíf. Desitge vore'ls amb la faca entre les dents negociant cada punt, cada coma, cada termini, cada cèntim com si els anara en això la vida amb tot el lleu. Sobretot vull vore'ls negociar amb qui ens menysprea i no sols oposar-se amb dignitat pètria. Vull que a qui pretén fer-nos xantatge li se pague amb la mateixa moneda i li se traga el fetge a mossos.\nFinalment desitge que els votants deixen d'exercir el seu dret com hooligans futbolers incapaços de vore un penal quan el cometen els seus i bramant com a possesos davant de la menor refregada de l'equip rival. Desitge que comencem a donar a cada partit la rellevància que mereix, els vots que mereix, l'oblit i la glòria que mereixen. Que apartem als que no vullguen ser part de la solució ja que són part del problema.\nI amb açò ja m'he desfogat. Feliç any nou.


Codi: 105795 Crèdits: 6\nLa llengua de l’assignatura serà el català, amb la possibilitat d’adaptar l’idioma al castellà en cas que hi hagi estudiants internacionals. Els materials de les pràctiques seran en català, castellà i anglès.\nAquesta assignatura no té prerequisits, però es recomana a l’estudiantat que faci ús de la bibliografia complementària que hi ha a la secció de bibliografia.\nL’objectiu general de l’assignatura és introduir l’alumnat en l’àmbit de la investigació social. Es tracta de clarificar els conceptes i metodologies bàsics que permeten desenvolupar correctament la pràctica d’una investigació en l’àmbit social. S’orientarà l’alumnat en la utilització dels elements bàsics de la investigació, així com el coneixement de les principals fonts d’informació i documentació científica. L’alumnat ha d’adquirir i aprendre un estil de treball rigorós, capaç de combinar l’ús de criteris comuns amb la creativitat personal.\nAplicar als estudis de gènere els mètodes, tècniques i eines de caràcter quantitatiu i qualitatiu propis de la recerca social.\nAnalitzar el marc teòric aplicat i la presència o absència de la perspectiva de gènere en projectes o experiències d'intervenció psicosocial, educativa i comunitària existents.\nDistingir entre fets i judicis de valor.\nDistingir entre supòsits teòrics i metodològics.\nIdentificar les eines per diagnosticar necessitats d'intervenció en matèria de gènere en contextos concrets.\nProposar estratègies per al foment de la igualtat de gènere a l'escola.\nProposar les línies bàsiques de programes, projectes coeducatius i plans d'igualtat des d'una perspectiva de gènere tenint en compte les persones destinatàries i el context.\nTema 1. Conceptes bàsics de la recerca social. Disseny de la recerca.\nTema 2. Els mètodes quantitatius.\n2.1. La producció de dades (l’enquesta).\n2.2 Anàlisi i interpretació de dades (l’estadística).\nTema 3. Els mètodes qualitatius.\n3.1. El mètode i la tècnica.\n3.2. La etnografia, el treball de camp, l’entrevista.\n3.3. Com desenvolupar una investigació qualitativa.\nTema 4. L'ètica en la recerca social.\nAbans de l'inici del curs es publicarà al campus virtual un cronograma detallat de les sessions.\nSessions teòriques (dirigides). A les classes teòriques es disposarà d'una introducció per part de l’equip docent, amb exemples i discussions a l’aula. En aquestes classes es recomanaran lectures en funció del temari a treballar. Els materials utilitzats en les classes estaran disponibles al Campus Virtual.\nSessions pràctiques (supervisades). A l'aula es desenvoluparan de forma individual o per grups les pràctiques programades a l'assignatura.\nSessions d'avaluació (supervisades): Proves individuals teoricopràctiques de resolució de casos i problemes.\nTutories. Les tutories poden ser individuals o en petits grups. Estan destinades a aclarir dubtes puntuals sobre l'assignatura o a realitzar un seguiment dels treballs de l'assignatura.\nClasses teòriques 24 0,96 1, 2, 3, 5, 7, 8, 9, 11, 13\nPràctiques 15 0,6 2, 3, 4, 6, 7, 10, 11, 12\nTreball en grup 43 1,72 1, 4, 6, 9, 12\nEstudi autònom 20 0,8 1, 2, 3, 5, 9, 11, 12\nExercicis i lectures 40 1,6 2, 3, 5, 7\n- L'avaluació de l'assignatura s'entén com un procés continuat que s'estén durant el període lectiu i es desenvolupa a través de 4 (quatre) activitats\n- Per considerar superada l'assignatura es necessitarà obtenir una nota mínima de 5,0 a cadascun dels blocs de l’assignatura. A més, caldrà que totes les activitats tinguin una nota mínima de 4 per poder fer mitjana. En cas que no s'assoleixi aquest criteri l'alumne haurà d'anar automàticament a reavaluació.\n- L’alumnat que es presenti a reavaluació podrà obtenir una nota màxima de 7.\n- Una vegada superada l'assignatura, aquesta no podrà ser objecte d'una nova avaluació.\n- En cas necessari, qui participi en les diferents activitats d'avaluació té dret a rebre una justificació documental de la seva participació.\n- L’alumnat rebrà la qualificació de No avaluable sempre que no hagi lliurat més del 30% de les activitats d’avaluació.\n- En cas que les proves no es puguin fer presencialment s’adaptarà el seu format (mantenint-ne la ponderació) a les possibilitats que ofereixen les eines virtuals de la UAB. Els deures, activitats i participació a classe es realitzaran a través de fòrums, wikis i/o discussions d’exercicis a través de Teams, assegurant que tot l’estudiantat hi pot accedir.\nExàmens parcials (Quantitatiu/Qualitatiu) 20 + 20 2 0,08 2, 3, 4, 7, 10, 11, 12\nSeguiment i participació 10 2 0,08 2, 3, 7, 10, 12\nTreball en grup i exposició oral 50 2 0,08 1, 4, 5, 6, 8, 9, 12, 13


"Quan els europeus se'n van fora a treballar es diu fuga de cervells, però quan venim els africans a Europa ens diuen il·legals"\nEntrevista | Sani Ladan, vicepresident de l'Associació Elín\n“Quan els europeus se’n van fora a treballar es diu fuga de cervells, però quan venim els africans a Europa ens diuen il·legals”\nSani Ladan (Camerun, 1995) és vicepresident de l'Associació Elín, una entitat que es dedica a l'acollida i acompanyament de persones immigrants. Ladan denuncia que les devolucions en calent de la frontera sud són una situació semblant a la viscuda pel vaixell Aquarius, on es va dir a les persones que no se les volia en sòl europeu i se les va intentar retornar al país d'on venien. Parlem amb ell en el marc del Tribunal Permanent dels Pobles\n12.07.2018 - 08:46\nSani Ladan durante el Tribunal Permanente de los Pueblos en Barcelona / SÒNIA CALVÓ\n“Si hi hagués vies legals i segures per poder arribar a Europa a ningú se li ocorreria jugar-se la vida a la Mediterrània o saltant la tanca de Ceuta i Melilla”. Qui parla és Sani Ladan (Camerun 1995), que va arribar a Ceuta l’any 2011. Ara, set anys més tard, és vicepresident de l’Associació Elín, treballa com a mediador cultural i social i estudia relacions internacionals. A través d’Elín, es dedica a donar xerrades i conferències al voltant de les migracions i la frontera sud.\nEns reunim amb Ladan en el marc del Tribunal Permanent dels Pobles, una trobada internacional que busca promoure el respecte universal i efectiu dels drets fonamentals dels pobles, examinant els casos de violacions greu i sistemàtica dels drets humans comeses pels Estats. “És important tractar la migració com una situació, no com una crisi”, opina Ladan, mentre remarca que “cal portar-li la contrària al discurs polític que provoca un auge de la xenofòbia, el racisme i la discriminació a Europa”.\nEts vicepresident de l’Associació Elín, una entitat amb seu a Ceuta. Com és el dia a dia de l’entitat?\nJo vaig arribar a Ceuta l’any 2011 i vaig estar un any al Centre d’Estada Temporal d’Immigrants (CETI), però el meu dia a dia el passava a Elín. Va ser el primer lloc on vaig arribar després de dos anys de viatge des de Camerun. Durant el trajecte perds la dignitat, et sents com un ningú, et sents humiliat en diversos moments… Un cop entres a Ceuta, Elín és el primer lloc on algú s’asseu amb tu, et parla de tu a tu, et fa una escolta atenta, et regalen afecte, t’ensenyen l’idioma i la cultura del país… Elín es dedica a fer un acompanyament integral, en temes jurídics, administratius, sanitaris, etc. El que busca és retornar-nos la dignitat que perdem en el camí, és un oasi.\nLa UE va acordar la creació voluntària de centres “controlats” per a migrants als països membres. Què opines respecte a aquesta decisió?\nNo m’esperava res de la cimera del Consell Europeu a Brussel·les, és un pegat únicament. Es reuneixen, parlen de crisi migratòria, però en realitat és una crisi política. La migració ha existit sempre, però parlem d’ella quan ells diuen que és una crisi i es crea un avís a la societat. Aquests centres que volen crear ja existeixen, els que hem fet el camí veiem centres de detenció a Líbia, el Marroc, Algèria, Mauritània, Níger… Són centres finançats per la Unió Europea. A més, a Europa, a països com Espanya, Itàlia o França, hi ha Centres d’Internament d’Estrangers (CIE) que són presons per a persones immigrants.\nPer això dic que no m’esperava res de la cimera europea. La majoria de caps de govern que es van reunir a Brussel·les no han trepitjat mai la frontera sud, no es pot solucionar la migració estant sol amb una corbata als despatxos. Cal desplaçar-se sobre terreny per veure quines necessitats hi ha, parlar amb la gent. Però no els interessa trobar solucions viables, ja que els immigrants s’han convertit en una moneda de canvi. És molt més fàcil espoliar Àfrica que facilitar un visat a un africà perquè pugui venir a Europa d’una manera legal i segura.\nLa frontera sud és un negoci?\nEstà clar que sí. La migració s’ha convertit en una moneda de canvi per als governs europeus i per als països amb els quals signen acords, com el Marroc, Líbia o Turquia, que es lucren a base de les persones immigrants, els ningú. Mentre Europa no tracti la immigració com una oportunitat i la segueixi tractant com un problema, serà difícil posar fi a això. La migració sempre ha existit, està lluny d’acabar-se, és una cosa natural, inherent a l’ésser humà. El que pensi que pot acabar amb la migració és una demagògia, és impossible. Hem de gestionar-la per evitar morts innecessàries. Si hi hagués vies legals i segures per poder arribar a Europa a ningú se li ocorreria jugar-se la vida a la Mediterrània o saltant la tanca a Ceuta o Melilla. Europa ha de treure’s aquesta idea de frenar la migració, no hi ha qui freni el somni de l’esperança. És natural per a un jove que després d’estudiar no troba possibilitat de futur al seu país que se’n vulgui anar a un altre. Quan els europeus se’n van fora a estudiar o treballar en diuen fuga de cervells, però quan venim els africans a Europa ens diuen il·legals.\nConsideres, doncs, que hi ha diferents vares de mesurar?\nA Europa els joves espanyols, per exemple, que se’n van fora a estudiar o treballar no ho fan perquè hi hagi una guerra a Espanya. No sé per què nosaltres, els africans, hem de justificar sempre que ens en volem anar per motius extrems, com una guerra, perquè ens acceptin. És d’aquí on sorgeix el concepte de migrant econòmic i refugiat. Els estem fent un flac favor a aquells que volen diferenciar els refugiats dels migrants quan nosaltres també adoptem aquest llenguatge. Jo vinc d’una família econòmica que està molt bé, jo no he sortit del Camerun perquè fugia de la guerra, la misèria o la fam. Llavors, quan explico que la meva família està molt bé -i sento l’orgull de dir-ho i de trencar els clixés que es tenen sobre Àfrica-, sempre hi ha algú que em pregunta, “si la teva família està bé econòmicament, per què vas decidir venir aquí?”. A mi mai se m’acudiria preguntar-li a un estudiant europeu que se’n va d’Erasmus per què ho fa si té una bona situació a casa seva. A nosaltres sempre ens posen primer aquesta barrera en la qual has de justificar que ets pobre i miserable perquè t’acceptin. Mai ho entendré.\nVeiem com amb l’arribada de l’Aquarius o les persones rescatades per l’Open Arms i que van arribar a Barcelona fa pocs dies, la migració torna a ser tema de debat. No obstant això, cada dia arriben persones a la frontera sud i gairebé no se’n parla.\nEl cas de l’Aquarius és el dia a dia de la frontera sud, però la gent no té la mirada posada aquí. M’alegro que el govern espanyol decidís acollir l’Aquarius, però, quants Aquarius hi ha hagut a la frontera sud amb les devolucions en calent? És una situació similar. Salvini va dir que no volia acollir el vaixell, però a la frontera sud també diem que no volem a les persones amb les devolucions en calent i les tornem al Marroc. És el mateix i passa contínuament a la frontera sud. És molt hipòcrita, tant per part dels governs com de la societat. Després hi ha el cinisme de Macron, que va condemnar que Itàlia no acollís l’Aquarius però a França no es deixa entrar a ningú tampoc des que ell és al govern. El dia que jo vaig entrar a Espanya, aquest dia hi va haver devolucions en calent i trets amb bales de goma, però parlem de les devolucions en calent de Salvini com si fos una cosa nova, quan no ho és. És el mateix que quan va aparèixer el cos sense vida del petit Aylan a la platja, es va parlar d’això durant un temps però després tot segueix igual.\nUna altra de les propostes del nou govern de Pedro Sánchez és treure les concertines de les tanques de Ceuta i Melilla. És la solució?\nÉs un altre pegat. La migració no necessita pegats, necessita mesures concretes. Però el problema és que es parla de nosaltres sense nosaltres, i això és un problema. Portem anys i anys demanant vies legals i segures. Així no farien falta les tanques, les concertines, Frontex, els centres de detenció, res. Hem vist casos de gent integrada a la societat que no se’ls permet fer reagrupació familiar i han d’inventar-se maneres per aconseguir-ho, com el cas del nen que va entrar a través d’una maleta. Hi ha mecanismes que estalviarien aquest sofriment. Si la llei d’estrangeria estigués feta amb respecte i dignitat a les persones i els drets humans, no veuríem el sofriment que veiem cada dia. La llei d’estrangeria que hi ha actualment a Espanya no busca la integració de les persones migrants, sinó la seva expulsió.


Sabor Salou es consolida tot i el mal temps — Ajuntament de Salou\nSabor Salou es consolida tot i el mal temps\nSabor Salou es consolida tot i el mal temps Els propers dies es coneixerà el guanyador del lot de productes i del concurs d'Instagram. Aquesta 4a edició s'ha convertit en un punt de trobada important del sector de la restauració de la Costa Daurada https://www.salou.cat/ca/noticies/sabor-salou-es-consolida-tot-i-el-mal-temps https://www.salou.cat/ca/noticies/sabor-salou-es-consolida-tot-i-el-mal-temps\nEls propers dies es coneixerà el guanyador del lot de productes i del concurs d'Instagram. Aquesta 4a edició s'ha convertit en un punt de trobada important del sector de la restauració de la Costa Daurada\nLa fira gastronòmica 'Sabor Salou' ha tancat portes aquest diumenge a la tarda amb una valoració positiva d'afluència de visitants, segons els organitzadors, que destaquen els més de cinquanta expositors presents al municipi de la Costa Daurada. A més, ressalten la consolidació d'un esdeveniment que no sempre ha tingut bon temps i que serveix per desestacionalitzar la temporada més turística, per tal d'atraure visitants que vulguin participar en les activitats programades i l'adquisició del pack degustació.\nDes de l’organització, han manifestat la seva satisfacció pel desenvolupaments de la fira i han valorat de forma molt positiva algunes novetats d’aquesta quarta edició. Per exemple, han destacat com una bona iniciativa el fet que els estands disposessin d’un espai de terrassa annex a l’estand on poder realitzar més còmodament les degustacions dels productes. Per altra banda, els visitants també han destacat les activitats realitzades de forma gratuïta a l’Espai Michelangelo. Una de les que més èxit ha tingut ha sigut el taller de pizza per a nens, a càrrec de Portofino.\nUn altre fet significatiu és que la fira ha comptat amb molts visitants de poblacions de Ponent així com d'Aragó, Navarra i País Basc amb segones residències a la Costa Daurada, sense deixar de banda els provinents del Camp de Tarragona, les Terres de l'Ebre i l'àrea metropolitana de Barcelona.\nSortejos i concurs Instagram\nEn els propers dies, l'Ajuntament de Salou, conjuntament amb la direcció tècnica de l'esdeveniment, donarà a conèixer el guanyador del lot de productes 'Sabor Salou', entre totes les butlletes recollides al llarg dels tres dies.\nA mes, està previst que en els propers dies es doni a conèixer el veredicte del guanyador del concurs d'Instagram. Els visitants de Sabor Salou havien de realitzar una fotografia en el marc d'aquesta fira i etiquetar-la a la plataforma de fotografies amb el hashtag #saborsalou2014.


El massís del Catllaràs s'alça fins més enllà dels 1.700 metres i està dominat per densos boscos. Ofereix un refugi ideal per al cérvol i un terreny de joc molt apreciat pels senderistes.\nNormativa: Decret 328/1992, de 14 de desembre, d'aprovació del PEIN, DOGC 1714 d'1 de març de 1993; Llei 12/1985, de 13 de juny, d'espais naturals, DOGC 556 de 28 de juny de 1986.\nMunicipi: Vilada; Guardiola de Berguedà; Cercs; Pobla de Lillet, la; Castell de l'Areny; Nou de Berguedà, la; Sant Julià de Cerdanyola; Sant Jaume de Frontanyà; Borredà\nCom arribar-hi: Des de Berga, prendre la C-16 en direcció nord i desviar-se per la BV-4022 fins a la Nou de Berguedà, per continuar uns cinc quilòmetre més i endinsar-se a l'Espai Natural Protegit.\nBona part del territori està cobert per boscos, com alzinars, rouredes i pinedes, així com fagedes a les parts obagues. Pel que fa a les flors, destaca la flor de neu a les zones més elevades de la serra.\nL'espècie animal més interessant és el cérvol. També s'hi poden trobar exemplars de gall fer i de marta.\nAdreça:Carretera C-16, quilòmetre 96\nAdreça: Carretera C-16, quilòmetre 96


Castelló ratifica reformes fiscals més socials, progressives i dirigides a pal·liar la crisi per la covid-19 | Castelló Extra\nCastelló ratifica reformes fiscals més socials, progressives i dirigides a pal·liar la crisi per la covid-19\nEl ple aprova de manera definitiva les modificacions a les ordenances de l’IBI, taxa de terrasses i taxa de guals després de desestimar les al·legacions\nEl ple de l’Ajuntament de Castelló ha aprovat aquest dimecres de manera definitiva modificacions a tres ordenances fiscals dirigides a pal·liar la crisi generada per la covid-19 i per a fixar criteris d’una fiscalitat més social, verda i progressiva. Es tracta de les tres primeres modificacions del total del paquet de mesures fiscals aprovades en ple de manera provisional i que entraran en vigor a partir de 2021 després de la resolució d’al·legacions i la seua aprovació definitiva en el ple extraordinari d’aquest dimecres.\nEn concret, s’ha ratificat la modificació de l’ordenança fiscal per utilització privativa o aprofitament especial del domini públic local per ocupacions (l’anomenada taxa de terrasses) que implica ampliar fins al 30 de juny del pròxim any la suspensió d’aquesta taxa per a reduir l’impacte econòmic en sectors com a hostaleria; la taxa de guals i la modificació de l’ordenança fiscal reguladora de l’Impost sobre Béns immobles. La desestimació de les al·legacions presentades i la ratificació definitiva ha sigut aprovat pels grups del l’Acord de Fadrell’ (PSPV, Compromís i Podem-EU) i Ciutadans, amb el rebuig del PP i l’abstenció de VOX.\nEl primer tinent d’Alcaldia, David Donate, ha destacat que aquestes noves ordenances suposen introduir criteris per a una fiscalitat “més social, basada en la progressivitat fiscal i la proporcionalitat”, a més de contribuir a pal·liar la crisi econòmica derivada per la covid-19. “Exemple d’aquest compromís és la pròpia suspensió de taxes que s’ampliarà fins al 30 de juny de 2021 per a ajudar al sector de l’hostaleria, als emprenedors i als venedors o venedores dels mercats extraordinaris”, ha apuntat durant el ple.\nEl segon tinent d’Alcaldia, Ignasi Garcia, ha destacat que “amb l’aprovació d’aquestes ordenances tanquem un any en què s’ha demostrat de manera clara la necessitat d’aplicar una fiscalitat progressiva, progressista i verda que consisteix en el fet que aporten més aquelles i aquells que més guanyen i més tenen”. Garcia ha recordat que tant la Comissió Europea, com a Nacions Unides, el Fons Monetari Internacional i el govern del Botànic “aposten per un model que defensa que en els moments de més dificultat, cal fer esforços per a beneficiar el conjunt de la població”.\nCom a mostra d’això Garcia ha recordat que aquestes ordenances inclouen una reducció de quasi el 70% per als guals de persones amb mobilitat reduïda. La baixada recull una reivindicació històrica dels col·lectius de persones amb discapacitat i vida independent i suposa un pas més cap a la inclusió de les persones amb diversitat funcional.\nPer part seua, el tercer tinent d’alcaldia, Fernando Navarro, ha destacat que l’Acord de Fadrell impulsa “una fiscalitat progressiva amb mirada verda”, amb un recàrrec d’un 50% de l’IBI als habitatges buits de grans propietaris, d’un augment d’un 0,05% a l’IBI del port o d’una bonificació a les explotacions agràries en actiu.\nNavarro ha ressaltat que en el cas del port, l’IBI “no pujarà a tots per igual” i ha assenyalat en el ple que un xicotet moll d’un pescador pujarà menys d’un euro -de 14 a 15 euros a l’any- mentre un dels grans operadors de graneles passarà de 46.000 a 48.000 euros.\nCal recordar que l’Ajuntament ha aprovat altres modificacions fiscals que entraran en vigor l’any vinent com l’Impost sobre Vehicles de Tracció Mecànica que implica ampliar de cinc anys actuals fins a un màxim de deu anys la bonificació del 75% de la quota de l’impost a vehicles amb etiqueta Eco i Zero, així com la penalització als més contaminants (que suposen el 5% de la totalitat de vehicles de la ciutat). També s’aplicarà l’any vinent una baixada del ICIO del 3,50 al 3,25 com a mesura d’impuls a les persones emprenedores.


L'Ajuntament neteja i posa ordre al magatzem de Frutos Bétera – BÉTERA – toda la información del Bétera, Valencia\nL'Ajuntament neteja i posa ordre…\nEl magatzem d’obres Frutos Bétera es trobava cap per avall quan el nou govern va entrar a governar a l’Ajuntament de Bétera fa ara poc més d’un any. Si alguna cosa va tenir clar la exregidora de Mas Camarena-CUBE encarregada d’Obres Públiques, Glòria Campomanes, era que calia arreglar, organitzar i inventariar tot el material d’aquestes naus.\nI així es va fer. El govern local va decidir traslladar a la treballadora Lola Navarro de la piscina coberta al magatzem per organitzar i sistematitzar el treball d’aquesta nau municipal per la qual tots els dies passen desenes de treballadors.\nEl primer que es va fer va ser netejar i llençar més de tres contenidors de material inservible i fem. Després organitzar per zones el magatzem, inventariar el material i finalment es va crear un sistema de treball al què el personal ha anat acostumant-se a poc a poc.\nPer tenir un exhaustiu control del material cada vegada que un treballador agafa algun tipus de material ho ha de comunicar i apuntar per portar un control minuciós de tot allò que s’utilitza i que ha de ser retornat. A més es va fer un inventari de cadires, taules i material en general s’han tancat alguns departaments perquè el material no es dispersés.\nS’ha sistematitzat el treball al magatzem i distribuït també l’espai per zones: festes, esport, trànsit i obres, amb l’objectiu de que l’espai estiga net i espaiós per poder-se moure’s amb tranquil·litat i sense perill. A més el material més golós s’ha tancat amb pany i clau per tenir un control total.


10 eines 2.0 per @ tu mestre, encara serveixen les receptes!\n193702 - 10 eines 2.0 per @ tu mestre, encara serveixen les receptes!\nData de l'1 al 5 de juliol. De 16:00 a 19:00\nAquest curs està destinat a mestres d’educació infantil, primària, secundària i batxillerat. Vols conèixer les deu principals eines que t’ajudaran en la teva tasca docent per a la creació de material didàctic i la teva gestió interna de dades com a mestre?\nAdquirir coneixement de les eines 2.0 presentades i les seves característiques.\nAprendre a utilitzar les eines 2.0 exposades en el curs i crear material operatiu.\nConèixer la utilitat de l’eina en la tasca docent del mestre i les seves possibilitats per a l’etapa o nivell en què es treballa.\nDe cada eina s’oferiran altres de semblants dins de l’apartat de l’eina per complementar la formació personal. No hi ha prefixada una seqüenciació de temari i dies, tot i que es mostra un odre proposat. Abans del curs, en els dies previs, s’enviarà un formulari de Google per valorar el nivell, les expectatives i els coneixements previs de les persones que volen fer el curs, i també per conèixer-ne els interessos i les necessitats. Això pot condicionar l’ordre del curs pel que fa a la programació. El desenvolupament del curs anirà en l’adaptació del professor al ritme i les necessitats del grup.\nDeu eines 2.0:\nSlideboom (espai en línia de projecció dels treballs). Vols penjar els teus Power Point didàctics i sense perdre cap efecte d´animació inicial? amb àudio i sense perdre cap efecte d’animació inicial? Fer ús de les eines en línia de pissarra digital? També podrem visitar Powton i presentacions de Google Drive, dos tipus de presentacions amb prestacions diferents. Altres repositoris germans: Slideshare, Scribd, Calameo, Authorstream, Issuu i Wiziq.\nThatquiz (avaluació en línia). Vols fer una intranet per crear proves avaluatives d’accés als teus alumnes? Crea la classe de treball en línia. Envia deures en línia i segueix els progressos d’alumnes: Thatquiz et genera gràfiques i et dona dades. Altres eines d’avaluació.\nFes un site amb Google, enriquit amb els serveis de Google Docs com a eines de treball cooperatiu i altres recursos de la xarxa (eines similars recomanables: Wix, Webnode).\nEnregistra amb Audacity i publica en línia els teus enregistraments sonors. Enregistra la veu, barreja música i efectes i publica’l al teu site.\nKahoot, una manera divertida d’aprendre concursant. Crea les teves preguntes, en diversos formats, i fes que els teus alumnes concursin, per ordinador, mòbil, tauleta, projectant els resultats. Eina recomanable: QSM (eina similar per fer servir des d’usb).\nCòmics en línia: Goanimate, Pixton, Toondoo són els principals serveis per generar còmics artístics i d’animació. Adients per ser utilitzats pels alumnes per treballar la llengua.\nPhotopeach: eina en línia per compondre arxius amb imatges en slide automàtic i Quiz de preguntes en línia incorporat, amb música de YouTube. De fàcil ús. Els efectes en passar les imatges són molt efectistes.\nScreencast-o-matic: eina en línia per realitzar tutorials de vídeo. Es registra el que es fa en pantalla, es permet enregistrar la veu de la persona, visualitzar via webcam. Genera un arxiu de vídeo per publicar. Destaca el fet que en un quadre petit es pot visualitzar la persona que parla. Es pot pujar directament a YouTube. Eina complementària Apowersoft.\nMapes conceptuals: Bubble, Text2Mindmap i els mapes mentals. Fes un mapa conceptual de manera ràpida i exportable i descobreix altres eines de gran utilitat.\nSymbaloo, o com presentar un escriptori visual amb les teves principals aplicacions o links.


START ART 2019 – NETWORKING | El Centre\nSTART ART 2019 – NETWORKING\nPàgina d'inici / Notícies / START ART 2019 – NETWORKING\nDimecres, 12 de juny, torna l’Start Art al Centre-Eix de Negoci. En aquesta 4a edició, en Pep Serola i la M.José de Oro ens mostraran des de diferents perspectives com desenvolupar les habilitats dels emprenedors.\nAquesta trobada et sorprendrà!! No deixis escapar l’oportunitat de conèixer altres professionals del sector creatiu, artesà i artístic, de fer nous contactes, crear aliances i establir possibles col·laboracions.\nPer participar cal que t’inscriguis al següent link – www.viversgi.cat/jornades


Pis de 4 dormitoris amb 6m² terrassa en venda a Vilanova i la Geltrú, Barcelona\nBonic pis completament reformat amb excel · lents acabats, a la zona de Eixample de Mar, a 5 minuts caminant a la rambla i de centre de Vilanova i la Geltrú, al costat de tots els serveis i comerços.\nAquest pis està situat en una finca amb ascensor en una zona tranquil·la i alhora propera a tots els serveis. Es tracta d'un immoble espaiós i ben orientat, per la qual cosa rep abundant llum natural.\nUn cop entrem a l'interior, ens dóna la benvinguda un espaiós vestíbul que ens dirigeix a la zona de dia i de nit.\nLa zona de dia ofereix un saló-menjador de 25 m² completament diàfan, amb grans finestrals i accés a un balcó amb espai per posar taula i cadires i relaxar-se amb la brisa de la mar. La cuina és independent, amb una bonica porta de vidre que comunica amb el menjador, i es presenta totalment reformada amb armaris blancs de disseny. A més de tenir espai per menjar-hi, està equipada amb placa d'inducció, forn i microones. També té una galeria independent amb espai per a rentadora i assecadora.\nLa zona de nit es compon d'un distribuïdor amb quatre dormitoris (dos dobles i dos individuals). El dormitori principal mesura uns 12 m² i té sortida a un balcó. L'altre dormitori doble també té sortida a la mateixa balcó, el qual està equipat amb uns tendals que garanteixen la màxima privacitat i està orientat a un pati d'illa molt clar i tranquil. La zona de nit presumeix a més d'un bany complet de tres peces amb banyera i un altre bany complet de tres peces dutxa.\nL'habitatge està equipada amb finestres d'alumini i doble vidre, persianes elèctriques, mosquiteres, tendals, splits d'aire condicionat, calefacció, terres de parquet, alarma i videoporter.\nEs tracta d'un immoble molt interessant per les seves característiques i ubicació. Cal destacar que està en perfecte estat i ofereix acabats de bona qualitat.\nEn definitiva, una llar per viure còmodament amb la llibertat que ens proporciona l'espai. Un conjunt excepcional en una ubicació immillorable.\nCuina office equipada amb placa d'inducció, forn i microones\n2 dormitoris simples (1 d'ells amb armari encastat)\n1 bany de 3 peces amb banyera\n1 bany de 3 peces amb dutxa\n2 balcons de 6 m² cadascun


> Alimentació Saludable>Begudes Saludables>Waraïna Pure - Serpens - 100 grams\nPretén ser la teva alternativa al cafè i ajudar-te a començar el dia de la millor manera: amb vitalitat i energia.\nWaraïna és una beguda natural i ecològica a força de guaranà amazònic i cacau amb o sense sucre de coco ecològic que pretén ser la teva alternativa al cafè i ajudar-te a començar el dia de la millor manera: amb vitalitat i energia.\nEls nostres compromisos de qualitat respecten els criteris:\nOrigen de l'Amazones\nResultat de tècniques tradicionals, ja usades pels indígenes fa mil·lennis\nRespecte del medi ambient i preservació de la biodiversitat.\nRespecte de les bones pràctiques agrícoles\nTraçabilitat per productor des de la producció fins al producte acabat\nCertificació de comerç just.\nIngredients: Pols de cacau ecològic (90%) Guaraná ecològic (10%) 100 g = 10 preses amb la cullera inclosa.\nPosar 2 cullerades en un got.\nAfegir aigua o llet, freda o calenta, segons la seva preferència.\nBarrejar amb una cullera.\nBeguda de Alpiste Bio - Soria Natural - 1 litre\nBeguda de Ametlles 0% Sucres Eco - Nectina - 1 litre\nBeguda de Ametlles - Nectina - 1 litre\nBeguda de Ametlles 0% Sucres - Nectina - 1 litre\nBeguda de Ametlles - Nectina - 330 ml\nBeguda de Ametlles 0% Sucres - Nectina - 330 ml\nBeguda de Ametlles amb Cacau - Nectina - 330 ml\nBeguda de Avellanes amb Cacau - Nectina - 330 ml\nKombucha Gingebre Llimona Bio - Santiveri - 370 ml *\nCocowell Bio - Aigua de Coco - 100% Natural - 330 ml *\nLlet de Coco Light Bio - Amaizin - 400 ml\nBeguda de Arròs amb Plàtan i Maduixa Eco - Amandin - 200 ml\nSuc de Cirera a Raïm Roja Eco - Rabenhorst - 750 ml\nSuc d'Aloe Vera Polpa Activa - Laboratorios ESI - 1 litre


No trobareu aquí cap senyal del minimalisme del principi de L’edat de gel, en què un simple esquirol amb una gla provocava un immens desplaçament de gel. Aquella pel·lícula se centrava en l’edat de gel, Els Croods se situa en la prehistòria, on una família viu amagada en una cova per por del que desconeixen. La situació històrica no és més que un marc per a una pel·lícula d’inspiracions new age. El relat canviarà amb el descobriment del foc i d’un jove aventurer que canviarà la manera de veure el món de la família Crood. Previsible en el seu discurs, la pel·lícula aconsegueix els seus millors moments quan es deixa endur per les possibilitats estètiques, per un 3D que contrasta amb els dibuixos en dues dimensiones de les pintures rupestres i per la lluminositat de les espurnes del foc. Els Croods queda lluny de grans pel·lícules de l’animació recent, tan acostumada a fer gaudir els nens com a fascinar els adults.


'Doctor Who': el nou vestit de Doctor Quirky de Jodie Whittaker és perfecte per a la cosplay i la aventura - Televisió | Juny 2021\ncurtmetratges de David Lynch\nAmb Peter Capaldi, donant pas a Jodie Whittaker com a director de “; Doctor Who, ”; els detalls sobre la nova era han començat a publicar-se. Les darreres novetats a Whoniverse són la vestimenta essencial que portarà el nou doctor.\nA la sèrie de llarga durada, la roba fa de l'home, o en aquest cas, de la dona. Si bé pot semblar un detall frívol, el Doctor és un personatge tan icònic que és essencial per obtenir l'aspecte adequat per nombroses raons. Principalment, hauria de transmetre la personalitat i el to del nou Doctor. En els últims anys, Ten va portar un duster llarg, Eleven tenia el seu clàssic tweed i la corbata, mentre que Capaldi ’; s Dotze la mantenien neta i clàssica amb uns quants tocs idiosincràtics: la jaqueta fosca aparellada amb un vestit a la moda i una camisa blanca cruixent que transmetia una el to tradicional que s’adaptava a la seva època, però les ulleres de sol, el folre vermell i la guitarra ocasional mantenien el rock ’; n ’; rotlle flair.\nAmb la primera dona que va assumir el mantell sempre canviant, els aficionats estaven desitjosos de veure què somiava la BBC, i no decebre:\nelhehe superheroi pàgina\nA primer cop d’ull, és una adquisició moderna del hipster-meet-toddler, però d’una bona manera. Les ratlles de l'arc de Sant Martí de la camisa podrien indicar un missatge d'inclusió. Això, aparellat amb els tiradors, les aigües altes i els Docs donen una sensació juvenil i rebel. Les mitjons semblen blaves TARDIS que surten de la part superior alta. Tot plegat es reuneix amb un abric sensat.\nanne del film gables verds\nEn general, el nou vestit compleix la sensació dels vestits anteriors, ja que és altament funcional per a aventures, i, de fet, sembla el més còmode de tots, però amb prou comoditat per mostrar personalitat. És un inici prometedor i revela una cara més lúdica al nou doctor.\nEls conjunts també són particularment importants per a l'atemps, ja que tenir una importància cabdal com el Doctor. Com que el cosplay es refereix a l’empoderament i a la revelació de la veritable naturalesa dels seus artistes, el Doctor ha estat un element bàsic de les avantatges des de fa dècades. Com en els vestits passats, sembla que tots els articles de roba haurien de ser fàcilment obtinguts i fins i tot personalitzables.\nL’últim episodi de Capaldi ’; serà l’especial de Nadal d’aquest any, durant el qual tretze haurien de fer la seva primera aparició. La nova temporada donarà el tret de sortida a la tardor del 2018 i també coprotagonitzarà Bradley Walsh com Graham, Tosin Cole com Ryan, i Mandip Gill com Yasmin. A més, Sharon D. Clarke tindrà un paper recurrent.


Inici > L'abat de Poblet inicia el seu servei "sense deixar de ser monjo"\n(Jordi Llisterri-CR) "És el pitjor que li pot passar a un monjo; que et facin abat". És el que comentava un membre de la família cistercenca quan s'ha acabat la cerimònia de benedicció del nou abat de Poblet que s'ha celebrat aquest dissabte al monestir. Certament, quan Octavi Vilà va entrar a Poblet  fa onze anys no ho va fer amb ganes de ser el centre d'atenció d'actes concorreguts com el d'aquest dissabte, de concedir entrevistes i sortir a les fotos, d'acompanyar visites il·lustres, ni de portar mitra i bàcul. Però amb aquest acte també s'ha vist que Poblet guanya una nova veu en el panorama espiritual català. Un abat que primer de tot vol continuar sent monjo, encara que l'hagin fet abat.\nLa benedicció abacial  com la d'aquest dissabte no és una ordenació ni una presa de possessió. Des de que Octavi Vilà va ser elegit per la comunitat cistercenca de Poblet el 3 de desembre ja és abat en plenes funcions. Però la benedicció és el moment per mostrar públicament l'acceptació d'aquest servei i rebre solemnement el llibre de la Regla de Sant Benet que ha de guiar l'actuació de l'abat, i també l'anell, la mitra i el bàcul que el distingeixen. [Podeu veure el llibre de la celebració aquí ]\nURL d'origen: https://www.catalunyareligio.cat/ca/articles/labat-poblet-inicia-seu-servei-sense-deixar-ser


Es compleixen cent anys del naixement del físic nord-americà, un científic radicalment original que va transformar la manera d’entendre la natura gràcies a una mirada fresca i divertida\n10 min. 11/05/2018 20:26\nRichard Feynman: 100 anys d’irreverència / GETTY\nFEYNMAN I LES CITES\nFeynman és un dels científics més citats de la història. Entre les seves frases més cèlebres n’hi ha una que diu que “la ciència és com el sexe: té una utilitat pràctica però no és per això que la practiquem”. També és recordat per assegurar que “qui es pensi que entén la mecànica quàntica és que no l’entén”.\nL’enyorat Jorge Wagensberg ho va dir ben clar: Richard Feynman és, pel cap baix, el segon físic més brillant del segle XX. Tot i que és difícil trobar algú que impugni aquest podi, podria ser que el mateix Feynman s’hagués sentit incòmode davant d’una adjudicació tan directa de prestigi personal. Precisament, una de les actituds que millor el definien era el rebuig bel·ligerant de l’autoritat. Sempre va defensar que els càrrecs, la formació acadèmica o els premis no haurien de tenir cap rellevància a l’hora de valorar les idees d’algú. Les idees, sostenia, s’han de jutjar amb una objectivitat insubornable. Si són dolentes, ho seran les digui qui les digui. Per exemplificar aquesta postura i atenuar la seva autoritat, ell mateix es presentava sovint a les conferències i a les classes en màniga curta o enfundat en un xandall blau marí.\nUn home i les seves anècdotes\nTambé hi ha la possibilitat que aquesta actitud tingués part de falsa modèstia. Murray Gell-Mann, un altre físic que podria competir perfectament per figurar en aquest podi i que el va conèixer bé, deia d’ell que s’esforçava constantment a generar anècdotes sobre la seva persona. Malgrat això, moltes d’aquestes anècdotes, ja fossin fabricades a voluntat o produïdes espontàniament, indiquen que en aquella actitud irreverent hi havia bona part de naturalitat. Durant el Projecte Manhattan, per exemple, l’equip científic va rebre la visita de l’eminent físic danès Niels Bohr, que per motius de seguretat viatjava amb el nom fals de Nicholas Baker. L’endemà de la primera reunió, Feynman, que aleshores tenia 24 anys, va rebre una trucada a les vuit del matí. Bohr volia parlar amb ell. Van estar debatent durant dues hores, al llarg de les quals Feynman va qualificar algunes de les idees de Bohr d’autèntics disbarats. Aquesta sinceritat era justament el que buscava el físic danès. Això, i no l’actitud servicial i assertiva de la cúpula científica, era el que, segons ell, calia perquè una discussió fos fructífera.\nLa combinació de l’honestedat intel·lectual de Feynman i el seu aire provocador va donar lloc a un nombre interminable d’anècdotes durant la seva relació amb els comandaments militars que gestionaven el Projecte Manhattan. Una vegada, com a conseqüència d’un test psicològic, va ser declarat deficient mental. Més endavant, havent descobert un forat a la reixa que encerclava el recinte de màxima seguretat a Los Alamos, es va dedicar a sortir per la porta de la base i tornar a entrar pel forat unes quantes vegades seguides. Com que els militars controlaven el flux de persones, no van trigar a adonar-se que Feynman sortia sense entrar, i en aquest comportament enigmàtic hi van trobar motius per arrestar-lo.\nAquest reguitzell d’anècdotes van ser els prolegòmens d’un dels esdeveniments més terrorífics de la història: el llançament de les bombes nuclears a Hiroshima i Nagasaki. Després que Little Boy explotés a 600 metres d’altura sobre el centre d’Hiroshima i acabés instantàniament amb la vida de més de 60.000 persones, a Los Alamos es va desfermar l’eufòria. La gent corria, s’abraçava i xisclava d’alegria. Feynman es va enfilar dalt d’un cotxe per udolar i tocar els bongos. Anys més tard, entraria en un estat depressiu en adonar-se que qualsevol cosa que construís l’espècie humana podria ser arrasada en un tres i no res per una tecnologia que havia contribuït a desenvolupar.\nSexe, ciències i ‘samba’n’roll’\nDesprés de la guerra, Feynman va viure una època d’efervescència intel·lectual i de certa turbulència personal. Feia poc que havien mort la seva dona i el seu pare, les dues persones que més estimava. Aquells anys es va dedicar en cos i ànima a desenvolupar una nova descripció de com la matèria interactuava amb la llum. El resultat d’aquell esforç es coneix com a electrodinàmica quàntica i és una de les potes fonamentals de l’actual model estàndard de la física de partícules. Tot i que els físics Julian Schwinger i Sin-Itiro Tomonaga havien bastit teories equivalents, la versió de Feynman estava formulada a partir d’una eina més intuïtiva, gairebé pictòrica, que ho simplificava tot: els famosos diagrames de Feynman, que han decorat segells, furgonetes hippies i les pissarres de la sèrie The Big Bang Theory. Per aquest treball va compartir el 1965 el premi Nobel de física amb Schwinger i Tomonaga.\nAl mateix temps, mentre feia classes a la Universitat de Cornell, sovintejava bars on es feia passar per estudiant amb l’objectiu de lligar amb noies joves, s’embolicava amb dones d’amics seus i freqüentava prostitutes. Per aquesta fal·lera sexual i, sobretot, pels estratagemes enrevessats que feia servir per endur-se noies al llit, se l’ha titllat de sexista. És cert que va viure una època de desenfrenament i va tenir comportaments reprovables, però també ho és que en la seva activitat professional no s’ha detectat cap traça de sexisme. En aquest mateix sentit, la seva figura genial ha contribuït a perpetuar una imatge masculinitzada de la ciència, però també ha llegat una idea de l’activitat científica basada en el plaer que hi ha en el procés de descoberta, en l’originalitat dels plantejaments i en un empoderament de la imaginació i la capacitat creativa.\nFeynman sempre va mirar d’aplicar aquesta capacitat creativa a altres àmbits, com la pintura i la música. En aquesta mateixa època va passar uns mesos al Brasil, on va aprendre a tocar la frigideira amb resultats prou bons per formar part d’una de les bandes que participaven en el Carnaval de Rio. El gran dia de la desfilada, però, la il·lusió del percussionista que tothom coneixia com a “ o americano ” va anar minvant a mesura que avançava la comparsa: no havia previst que la majoria de gent l’aniria abandonant per incorporar-se a altres saraus. Feynman havia comprès la llum i la matèria però se li havia esmunyit l’ànima del Carnaval brasiler.\nA més de la formulació de l’electrodinàmica quàntica, Feynman va posar les bases del model que més endavant explicaria les forces nuclears fortes que experimenten els quarks a dins dels protons i els neutrons. També va desentrellar la superfluïdesa de l’heli i, juntament amb Murray Gell-Mann, va aclarir alguns aspectes de la força nuclear feble, responsable que certs nuclis atòmics com l’urani es desintegrin espontàniament. Malgrat que qualsevol d’aquestes aportacions hauria merescut un Nobel, la imaginació lliure de Feynman va aconseguir anar més enllà i albirar camps de recerca que s’obririen en el futur, com la nanotecnologia i la computació quàntica.\nI és que, en contra dels que acusen la ciència de ser una activitat purament racional i mecànica, Feynman sempre va defensar la imaginació com a motor principal del coneixement científic. Una imaginació científica que és diferent de la creativitat artística, perquè ha d’aconseguir dibuixar coses que no s’han vist mai, que han de ser consistents amb tot el que ja s’ha vist i, al mateix temps, diferents de tot el que s’ha pensat. Però, sobretot, han de defugir la vaguetat i s’han de formular de maneres precises que puguin ser posades a prova amb experiments.\nFeynman va exemplificar molt bé tot això en una de les seves intervencions públiques més sonades. El 1986 va participar en la investigació de l’accident del transbordador espacial Challenger, que va esclatar 73 segons després d’enlairar-se i va provocar la mort dels set astronautes que el tripulaven. Davant de les càmeres de televisió, crític amb la direcció del projecte i reivindicatiu a favor de les advertències dels enginyers, va mostrar amb una goma i un got d’aigua amb gel el que havia passat: les baixes temperatures en el moment del llançament van fer que les juntes de goma perdessin elasticitat i deixessin de segellar alguns compartiments del motor, dels quals es van escapar els gasos que van provocar l’explosió.\nI és que tal com queda clar en la seva sensacional Oda a una flor, la imaginació científica de Feynman estava sempre a l’aguait. Quan un artista li va retreure que davant la bellesa d’una flor un científic tan sols era capaç d’analitzar-la i convertir-la en una cosa anodina, Feynman va pensar que aquell retret era una pura animalada. Tot i no tenir el refinament estètic de l’artista, deia, ell també era capaç d’apreciar la bellesa de la flor. Però a més, podia veure-hi més enllà sense necessitat d’utilitzar els ulls: podia imaginar les cèl·lules, el bullici microscòpic i la complexitat dels processos que hi tenen lloc, que en última instància són responsables de l’existència de la flor i de la seva bellesa visual. En aquesta complexitat també hi ha, per tant, una bellesa que no s’aprecia a ull nu i que és igual de legítima. A més, aquest altre nivell de bellesa suscita tota mena de preguntes. El fet que els colors de la flor hagin evolucionat per atraure insectes que la pol·linitzin significa que els insectes poden veure els colors. ¿Tenen, doncs, alguna mena de sentit estètic els insectes? ¿I les altres formes de vida? Aquesta perspectiva científica -concloïa- no fa més que augmentar la percepció de la flor i fer conviure altres punts de vista amb el purament visual. I és precisament aquesta superposició de perspectives el que fa créixer el misteri i la bellesa de la flor en comptes de tornar-la més avorrida.\nMalgrat aquesta reivindicació de la ciència, Feynman era ben conscient que el coneixement científic en cap cas representa la veritat absoluta, sinó tan sols una aproximació. Per això defensava sempre el dubte. No donar mai res per bo i qüestionar-ho tot és l’única manera de fer créixer el coneixement. Segons Feynman, davant dels dogmes immutables de la religió i la falta de criteris objectius de la moral, aquest dubte perpetu es pot convertir en el que dona sentit a l’existència d’aquest conjunt d’àtoms curiosos que som, que es mira a si mateix i es pregunta per què es fa aquesta pregunta.\nAlguns enllaços imprescindibles:\nActivitats al voltant del centenari\nExposició virtual a la UB\nWeb de la BBC dedicat a Feynman\nLes seves famoses conferències sobre física\nUn llibre ple d'anècdotes divertides que mostren com entenia la vida aquest físic extraordinari.\nUn llibre que recull conferències adreçades al gran públic sobre temes de física com la gravetat, la naturalesa del temps o la simetria. Amè, entenedor i profund.\nEn aquest llibre Feynman reflexiona sobre l'activitat científica i explica perquè és la millor manera d'obtenir coneixement objectiu.\nFeynman reflexiona en aquests textos sobre religió, política i alguns aspectes filosòfics, sempre des del punt de vista d'un científic.